Diari Oficial de la Generalitat Valenciana


Sumari del DOGV 8513, del 25-03-2019 (2019/2840)

RESOLUCIÓ de 28 de febrer de 2019, de la Conselleria d'Educació, Investigació, Cultura i Esport, de revocació de l'autorització administrativa del centre docent estranger Valencia Montessori School.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2840


Data del document
:   28-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de febrer de 2019, de la Conselleria d'Educació, Investigació, Cultura i Esport, de revocació de l'autorització administrativa del centre docent estranger Valencia Montessori School. [2019/2840]  
Antecedents de fet  
  
Primer. Mitjançant Resolució de 13 d'agost de 2012, de la Conselleria d'Educació, Formació i Ocupació, s'autoritza, amb caràcter temporal, el centre docent britànic a Espanya de nova creació denominat Valencia Montessori School, a València, per a la impartició dels ensenyaments d'Early Years a Year 1 amb capacitat màxima per a 60 escolars, admetent alumnat espanyol i estranger.  
Segon. En data 3 d'abril de 2017, la Fundació British Council expedeix, de nou, certificació d'autorització temporal fins a un màxim de 73 alumnes dels cursos Early Years a Year 4 amb validesa fins al 4 de desembre de 2017. A partir d'aquesta data, l'autorització dependrà d'una inspecció que tindrà lloc al juny de 2018.  
Tercer. En data 21 de setembre de 2017, la inspecció educativa emet informe en el qual corrobora, mitjançant visita girada al centre, que aquest compta amb 180 alumnes matriculats, és a dir, el doble de la capacitat màxima autoritzada per la Resolució de 13 d'agost de 2012.  
Quart. En data 2 de juliol de 2018, la Fundació British Council expedeix certificat d'acreditació amb validesa fins a novembre de 2018. Arribada aquesta data, la Fundació no expedeix nou certificat per no complir el centre els requisits de l'article 5.1 del Reial decret 806/1993, de 28 de maig, sobre règim de centres docents estrangers a Espanya per a ser inscrit com a col·legi britànic.  
  
Fonaments de dret  
  
Primer. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, l'òrgan competent per a adoptar la present resolució és el conseller d'Educació, Investigació, Cultura i Esport.  
Segon. L'article 5.1 del Reial decret 806/1993, de 28 de maig, sobre règim de centres docents estrangers a Espanya, estableix que «els centres docents estrangers a Espanya hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-los.»  
Després de diversos requeriments, que consten en l'expedient, el centre docent estranger Valencia Montessori School no ha presentat, davant el servei d'autoritzacions de centres privats i concerts educatius, el certificat d'acreditació actualitzat expedit per la Fundació British Council.  
Tercer L'article 17.1 estableix que «les inscripcions i autoritzacions dels centres estrangers a Espanya podran ser cancel·lades, revocades o modificades (?) prèvia audiència de l'interessat, quan s'alteren les condicions essencials que van servir de base a la inscripció o autorització o es contravinga el que es disposa en el present reial decret (?).»  
  
Actualment, en primer lloc, el centre no posseeix certificat d'acreditació vigent de la Fundació British Council per a impartir ensenyaments de l'English National Curriculum i, en segon lloc, d'acord amb l'informe de la inspectora educativa, ja esmentat, incompleix el nombre de llocs escolars autoritzats.  
Quart. En data 21 de desembre de 2018, es va notificar al centre docent estranger Valencia Montessori School l'acord pel qual s'inicia d'ofici l'expedient de revocació de l'autorització administrativa, concedint-li un termini de 10 dies perquè al·leguen o presenten els documents i justificacions que estimen pertinents. Transcorregut el termini concedit, no consta en l'expedient que el centre haja presentat cap documentació que esmene els incompliments de l'autorització administrativa.  
  
Basant-se en els antecedents de fet i fonaments de dret exposats, resolc:  
  
Revocar d'ofici l'autorització administrativa d'obertura i funcionament concedida per Resolució de 13 d'agost de 2012, de la Conselleria d'Educació, Formació i Ocupació, del centre docent estranger a Espanya Valencia Montessori School, codi de centre 00519620, amb domicili al carrer Pío Baroja, núm. 3 de València, amb efectes a partir del curs acadèmic 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 28 de febrer de 2019.- El conseller d'Educació, Investigació, Cultura i Esport: Vicent Marzà Ibáñez.